SKRIFTLIG FORESPØRGSEL E-2602/01

af Reinhard Rack (PPE-DE) til Kommissionen

(26. september 2001)

Om: Tysk forordning om emballage utilstrækkelig beskyttelse af den frie bevægelighed for varer og importører af drikkevarer

Den gældende tyske forordning om emballage indeholder bestemmelse om obligatorisk pant for emballage til bestemte drikkevarer. Denne obligatoriske pant betales ikke, når minimumsgenanvendelsesprocenten, der blev fastsat i 1991, ligger under 72 %. Nu risikerer den at træde i kraft for visse drikkevarer.

Dette og lignende eksempler viser, at det i direktiv 94/62/EØF(1) og inden for i miljøbeskyttelse forankrede og lige så vigtige princip vedrørende fri bevægelighed for varer ikke sikres effektivt. Effektiv beskyttelse forudsætter, at det kan anvendes og bliver anvendt. Behandling af en forordning og indledningen af en procedure som f. eks. i tilfældet af forbuddet mod dåser i Danmark tager generelt flere år. Obligatorisk pant kan på nogle få måneder bringe drikkevareimportørers eksistens i fare.

1. Mener Kommissionen i betragtning af den langvarige behandling og procedure, at princippet garanteres i tilstrækkelig grad?

2. Er Kommissionen af den opfattelse, at direktiv 94/62/EØF om emballage ud fra de hidtidige erfaringer udgør en effektiv forordning for at hindre, at der skabes hindringer for handlen?

3. Agter den i forbindelse med en revision af direktiv 94/62/EØF at træffe foranstaltninger for ud over den høj miljøbeskyttelse at sikre, at Det Indre Marked fungerer?

(1) EFT L 365 af 31.12.1994, s. 10.

Svar afgivet på Kommissionens vegne af Margot Wallström

(7. december 2001)

Som nævnt i forespørgslen har Kommission gennemgået den tyske emballageforordning grundigt for at efterprøve, om den er forenelig med emballagedirektivet på alle punkter, herunder dem, der vedrører det indre marked. Kommissionen er nået til den slutning, at bestemmelsen i emballageforordningen indebærer en form for ansporing til diskrimination mod udenlandsk mineralvand, som skal aftappes ved kilden efter Rådets direktiv 80/777/EØF af 15. juli 1980 om indbyrdes tilnærmelse af medlemsstaternes lovgivning om udvinding og markedsføring af naturligt mineralvand(1). Der blev i marts 2001 truffet afgørelse om at indbringe sagen for EF-Domstolen, men da der kom en officiel notificering af en ændret udgave af emballageforordningen, blev denne afgørelse i første omgang ikke gennemført(2). Denne notificering er siden trukket tilbage, og Kommissionen vil på sit førstkommende relevante møde tage stilling til om afgørelsen skal reaktiveres.

Målet med emballagedirektivet er at bringe miljøhensyn og hensyn til det indre marked i overensstemmelse med hinanden. For så vidt angår virkningerne for det indre marked, må man gå ud fra, at medlemsstaternes affaldshåndteringssystemer har gennemgået en harmoniseringsproces, siden direktivet trådte i kraft, og at også genbrugsprocenterne har nærmet sig hinanden på et højere niveau. Om der bør gribes ind med andre foranstaltninger for at forcere harmoniseringsprocessen, er et spørgsmål, som endnu kræver en tilbundsgående diskussion. Denne meningsdannelses- og konkretiseringsproces er bl.a. et mål for udarbejdelsen af den såkaldte tematiske strategi for genvinding.

Det påtrængende nødvendige i at fastsætte nye genvindingsmål i emballagedirektivets artikel 6 betyder, at revisionen af dette direktiv, som netop er under forberedelse, i alt væsentligt blive begrænset hertil. En

revision med henblik på spørgsmål om genbrug og pantsystemer og de dermed forbundne indre markeds-hensyn forudsætter foruden en saglig analyse, som ikke foreligger i tilstrækkeligt omfang i dag også en bred debat. Kommission planlægger imidlertid at gennemføre et sådant forehavende, muligvis som led i den tematiske strategi for genvinding.

(1) EFT L 229 af 30.8.1980.

(2) Kommissionen forbeholder sig ret til på et senere tidspunkt nærmere at efterprøve spørgsmålet om foreneligheden mellem den tyske Verpackungsverordnung fra 1998, navnlig set i lyset af dennes miljøpolitiske berettigelse, og andre krav fra Fællesskabets side med henblik på andre drikkevarer end mineralvand.